CELEX: 32012D0319
Language: fi
Date: 2012-06-07 00:00:00
Title: 2012/319/EU: Neuvoston päätös, annettu 7 päivänä kesäkuuta 2012 , ETA:n sekakomiteassa esitettävästä Euroopan unionin kannasta ETA-sopimukseen liitetyn pöytäkirjan 31 (yhteistyö muilla kuin neljän vapauden alaan kuuluvilla erityisalueilla) ja pöytäkirjan 37 (luettelo, josta määrätään 101 artiklassa) muuttamiseen

23.6.2012   
            
            
               FI
            
            
               Euroopan unionin virallinen lehti
            
            
               L 164/2
            
         NEUVOSTON PÄÄTÖS,
   annettu 7 päivänä kesäkuuta 2012,
   ETA:n sekakomiteassa esitettävästä Euroopan unionin kannasta ETA-sopimukseen liitetyn pöytäkirjan 31 (yhteistyö muilla kuin neljän vapauden alaan kuuluvilla erityisalueilla) ja pöytäkirjan 37 (luettelo, josta määrätään 101 artiklassa) muuttamiseen
   (2012/319/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 172 artiklan yhdessä sen 218 artiklan 9 kohdan kanssa,
   ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Euroopan talousalueesta tehdyn sopimuksen (2), jäljempänä ’ETA-sopimus’, pöytäkirjaan 31 sisältyy määräyksiä ja järjestelyjä, jotka koskevat yhteistyötä muilla kuin neljän vapauden alaan kuuluvilla erityisalueilla.
            
         
               (2)
            
            
               On aiheellista laajentaa ETA-sopimuspuolten yhteistyö kattamaan Euroopan GNSS-viraston perustamisesta 22 päivänä syyskuuta 2010 annettu Euroopan parlamentin ja neuvoston asetus (EU) N:o 912/2010 (3).
            
         
               (3)
            
            
               ETA-sopimuksen pöytäkirja 31 olisi sen vuoksi muutettava, jotta tätä laajennettua yhteistyötä voitaisiin harjoittaa. Norjan osallistumisen osalta olisi tässä yhteydessä otettava huomioon myös Euroopan unionin ja sen jäsenvaltioiden sekä Norjan kuningaskunnan välinen yhteistyösopimus satelliittinavigoinnista (4) ja erityisesti sen 6 artikla, joka koskee turvallisuutta. Islannin osallistuminen GNSS-ohjelmiin olisi keskeytettävä tilapäisesti taloudellisten rajoitteiden vuoksi.
            
         
               (4)
            
            
               Jotta ETA-sopimus toimisi moitteettomasti, sen pöytäkirja 37 olisi ulotettava koskemaan asetuksella (EU) N:o 912/2010 perustettu eurooppalaisten GNSS-järjestelmien turvallisuusjärjestelyjen hyväksyntälautakunta ja hallintoneuvosto, ja pöytäkirja 31 olisi muutettava osallistumista koskevien yksityiskohtaisten sääntöjen määrittelemiseksi.
            
         
               (5)
            
            
               ETA:n sekakomiteassa esitettävän unionin kannan olisi perustuttava tähän päätökseen liitettyyn päätösluonnokseen,
            
         ON HYVÄKSYNYT TÄMÄN PÄÄTÖKSEN:
   1 artikla
   ETA:n sekakomiteassa esitettävä Euroopan unionin kanta ETA-sopimuksen pöytäkirjan 31 ja pöytäkirjan 37 ehdotettuihin muutoksiin perustuu tähän päätökseen liitettyyn ETA:n sekakomitean päätösluonnokseen.
   2 artikla
   Tämä päätös tulee voimaan päivänä, jona se hyväksytään.
   
      Tehty Luxemburgissa 7 päivänä kesäkuuta 2012.
      
         
            Neuvoston puolesta
         
         
            Puheenjohtaja
         
         M. BØDSKOV
      
   
   
      (1)  EYVL L 305, 30.11.1994, s. 6.
   
      (2)  EYVL L 1, 3.1.1994, s. 3.
   
      (3)  EUVL L 276, 20.10.2010, s. 11.
   
      (4)  EUVL L 283, 29.10.2010, s. 12.
   
      LUONNOS
      ETA:n SEKAKOMITEAN PÄÄTÖS N:o …/2012,
      annettu …,
      ETA-sopimuksen pöytäkirjan 31 (yhteistyö muilla kuin neljän vapauden alaan kuuluvilla erityisalueilla) ja pöytäkirjan 37 (luettelo, josta määrätään 101 artiklassa) muuttamisesta
      ETA:n SEKAKOMITEA, joka
      ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’ETA-sopimus’, ja erityisesti sen 86, 98 ja 101 artiklan,
      sekä katsoo seuraavaa:
      
                  (1)
               
               
                  On aiheellista laajentaa ETA-sopimuspuolten yhteistyö kattamaan Euroopan GNSS-viraston perustamisesta 22 päivänä syyskuuta 2010 annettu Euroopan parlamentin ja neuvoston asetus (EU) N:o 912/2010 (1).
               
            
                  (2)
               
               
                  ETA-sopimuksen pöytäkirja 31 olisi sen vuoksi muutettava, jotta tätä laajennettua yhteistyötä voitaisiin harjoittaa. Norjan osallistumisen osalta olisi tässä yhteydessä otettava huomioon myös Euroopan unionin ja sen jäsenvaltioiden sekä Norjan kuningaskunnan välinen yhteistyösopimus satelliittinavigoinnista (2) ja erityisesti sen 6 artikla, joka koskee turvallisuutta. Islannin osallistuminen GNSS-ohjelmiin olisi kuitenkin keskeytettävä tilapäisesti taloudellisten rajoitteiden vuoksi.
               
            
                  (3)
               
               
                  Jotta ETA-sopimus toimisi moitteettomasti, sen pöytäkirja 37 olisi ulotettava koskemaan asetuksella (EU) N:o 912/2010 perustettu eurooppalaisten GNSS-järjestelmien turvallisuusjärjestelyjen hyväksyntälautakunta ja hallintoneuvosto, ja pöytäkirja 31 olisi muutettava osallistumista koskevien yksityiskohtaisten sääntöjen määrittelemiseksi,
               
            ON HYVÄKSYNYT TÄMÄN PÄÄTÖKSEN:
      1 artikla
      Muutetaan ETA-sopimuksen pöytäkirjassa 31 oleva 1 artikla (Tutkimus ja teknologinen kehittämistyö) seuraavasti:
      
                  1)
               
               
                  Korvataan 8 kohta seuraavasti:
                  
                              ”8.
                           
                           
                              
                                          a)
                                       
                                       
                                          EFTA-valtiot osallistuvat täysipainoisesti seuraavalla unionin säädöksellä perustetun Euroopan GNSS-viraston, jäljempänä ’virasto’, toimintaan:
                                          
                                                      —
                                                   
                                                   
                                                      
                                                         32010 R 0912: Euroopan parlamentin ja neuvoston asetus (EU) N:o 912/2010, annettu 22 päivänä syyskuuta 2010, Euroopan GNSS-viraston perustamisesta, eurooppalaisten satelliittinavigointiohjelmien hallintorakenteista annetun neuvoston asetuksen (EY) N:o 1321/2004 kumoamisesta ja Euroopan parlamentin ja neuvoston asetuksen (EY) N:o 683/2008 muuttamisesta (EUVL L 276, 20.10.2010, s. 11).
                                                   
                                                
                                    
                                          b)
                                       
                                       
                                          EFTA-valtiot rahoittavat a kohdassa tarkoitetun viraston toimia sopimuksen 82 artiklan 1 kohdan a alakohdan ja pöytäkirjan 32 mukaisesti.
                                       
                                    
                                          c)
                                       
                                       
                                          EFTA-valtiot osallistuvat täysimääräisesti ilman äänioikeutta viraston hallintoneuvoston ja viraston eurooppalaisten GNSS-järjestelmien turvallisuusjärjestelyjen hyväksyntälautakunnan toimintaan.
                                       
                                    
                                          d)
                                       
                                       
                                          Virasto on oikeushenkilö. Sillä on kaikkien sopimuspuolten valtioissa laajin niiden lainsäädännön mukaan oikeushenkilöillä oleva oikeuskelpoisuus.
                                       
                                    
                                          e)
                                       
                                       
                                          EFTA-valtioiden on sovellettava virastoon Euroopan unionin erioikeuksista ja vapauksista tehtyä pöytäkirjaa.
                                       
                                    
                                          f)
                                       
                                       
                                          Poiketen siitä, mitä Euroopan unionin muuhun henkilöstöön sovellettavien palvelussuhteen ehtojen 12 artiklan 2 kohdan a alakohdassa säädetään, EFTA-valtioiden kansalaisia, joilla on täydet kansalaisoikeudet, voidaan ottaa palvelukseen viraston toimitusjohtajan tekemällä sopimuksella.
                                       
                                    
                                          g)
                                       
                                       
                                          Sopimuksen 79 artiklan 3 kohdan mukaisesti sopimuksen VII osaa (Toimielimiä koskevat määräykset) sovelletaan tähän kohtaan sopimuksen 3 luvun 1 ja 2 jaksoa lukuun ottamatta.
                                       
                                    
                                          h)
                                       
                                       
                                          Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annettua Euroopan parlamentin ja neuvoston asetusta (EY) N:o 1049/2001 sovelletaan tuon asetuksen soveltamiseksi viraston asiakirjoihin, myös kaikkiin niihin, jotka koskevat EFTA-valtioita.
                                       
                                    
                                          i)
                                       
                                       
                                          Tämän kohdan soveltaminen Islantiin keskeytetään siihen asti, kunnes ETA:n sekakomitea päättää toisin.
                                       
                                    
                                          j)
                                       
                                       
                                          Tätä kohtaa ei sovelleta Liechtensteiniin.”
                                       
                                    
                        
            
                  2)
               
               
                  Lisätään 8a kohdan a alakohtaan seuraava:
                  ”, sellaisena kuin se on muutettuna seuraavalla:
                  
                              —
                           
                           
                              
                                 32010 R 0912: Euroopan parlamentin ja neuvoston asetus (EU) N:o 912/2010, annettu 22 päivänä syyskuuta 2010 (EUVL L 276, 20.10.2010, s. 11)”.
                           
                        
            2 artikla
      Muutetaan ETA-sopimuksen pöytäkirja 37 seuraavasti:
      
                  1)
               
               
                  Kumotaan 30 ja 31 kohta.
               
            
                  2)
               
               
                  Lisätään kohdat seuraavasti:
                  
                              ”34.
                           
                           
                              Eurooppalaisten GNSS-järjestelmien turvallisuusjärjestelyjen hyväksyntälautakunta (asetus (EU) N:o 912/2010).
                           
                        
                              35.
                           
                           
                              Hallintoneuvosto (asetus (EU) N:o 912/2010).”
                           
                        
            3 artikla
      Tämä päätös tulee voimaan .. päivänä …kuuta …, jos kaikki ETA-sopimuksen 103 artiklan 1 kohdan mukaiset ilmoitukset on tehty ETA:n sekakomitealle (3).
      Sitä sovelletaan 1 päivästä tammikuuta 2012.
      4 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
      
         Tehty …
         
            
               ETA:n sekakomitean puolesta
            
            
               Puheenjohtaja
            
            
               ETA:n sekakomitean sihteerit
            
         
      
      
         (1)  EUVL L 276, 20.10.2010, s. 11.
      
         (2)  EUVL L 283, 29.10.2010, s. 12.
      
         (3)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]